《横阳草堂次谢叠山韵》
明代·张以宁

迤逦中州二水回，参差杰阁五云开。
银钩透壁诗人去，铁笛裂岩仙客来。
竹度蝉风凉白帢，松翻鹤露泻清杯。
何时夜半梅花月，溪上吟篷带雪推。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。